**Előterjesztés**

**Szombathely Megyei Jogú Város Közgyűlése**

**Jogi és Társadalmi Kapcsolatok Bizottsága 2016. február 23-i ülésére**

**Javaslat a 2015. évi Civil Cselekvési Terv végrehajtásáról szóló tájékoztató és a 2016. évi Civil Cselekvési Terv elfogadására**

Szombathely Megyei Jogú Város Önkormányzata a város Civil Koncepcióját a 25/2013 (I. 31.) Kgy. számú határozatával fogadta el. A Közgyűlés felkérte a polgármestert, hogy a Civil Koncepcióban megfogalmazott feladatok alapján évenként kidolgozott Cselekvési Tervet terjesszen a Közgyűlés elé. A 2015. évre szóló Civil Cselekvési Tervet (a továbbiakban Cselekvési Terv) a Közgyűlés az 52/2015. (II.26.) Kgy. számú határozatával fogadta el. A Cselekvési Tervben megfogalmazott feladatok végrehajtásáról szóló tájékoztatót az előterjesztés 1. számú melléklete tartalmazza.

Egyúttal kidolgozásra került a megvalósítandó feladatokat, a megvalósítás határidejét tartalmazó 2016. évi Civil Cselekvési Terv is, amely az előterjesztés 2. számú mellékletét képezi.

A Cselekvési Tervben megfogalmazott feladatok végrehajtásáról szóló tájékoztatót és a 2016. évi Civil Cselekvési Tervet Szombathely Megyei Jogú Város Civil Fóruma 2016. február 10. napján tartott ülésén megtárgyalta.

Szombathely Megyei Jogú Város Közgyűlése Jogi és Társadalmi Kapcsolatok Bizottsága Ügyrendje szerinta Bizottság fogadja el a civil cselekvési tervet és az arról szóló beszámolót.

Fentiekre hivatkozva kérem a Tisztelt Bizottságot, hogy az előterjesztést megtárgyalni és azt az előterjesztés melléklete szerinti tartalommal elfogadni szíveskedjék.

**Szombathely, 2016. február „ ”**

**/: Koczka Tibor:/**

**alpolgármester**

**HATÁROZATI JAVASLAT**

**…../2016. (II.23.) JTKB számú határozat**

1. Szombathely Megyei Jogú Város Közgyűlése Jogi és Társadalmi Kapcsolatok Bizottsága, a Bizottság Ügyrendjének 65. pontja értelmében a „Javaslat a 2015. évi Civil Cselekvési Terv végrehajtásáról szóló tájékoztató és a 2016. évi Civil Cselekvési Terv elfogadására” című előterjesztést megtárgyalta, és azt előterjesztés melléklete szerinti tartalommal elfogadja.
2. A Bizottság felhatalmazza a polgármestert a Civil Cselekvési Terv aláírására.

**Felelős:** dr. Puskás Tivadar polgármester

Koczka Tibor alpolgármester

(Dr. Bencsics Enikő, az Egészségügyi és Közszolgálati Osztály vezetője

Mester Ágnes, az Egészségügyi, Kulturális és Koordinációs Iroda vezetője)

**Határidő:** azonnal (1. pont vonatkozásában)

2016. március 31. (2. pont vonatkozásában)